stanford-oval/wikipedia huggingface dataset:
רוברט הורביץ

| --- | --- |
קובץ:H. Robert Horvitz.jpg
 לידה:  8 במאי 1947 (בן 77) שיקגו, ארצות הברית 
 ענף מדעי:  אפופטוזה, ביולוגיה מולקולרית, ביולוגיה של התא, ביולוגיה התפתחותית 
 מקום מגורים:  ארצות הברית 
 מקום לימודים:  אוניברסיטת הרווארד (1974)  Niles East High School  המכון הטכנולוגי של מסצ'וסטס  Massachusetts Institute of Technology School of Science 
 מנחה לדוקטורט:  ג'יימס ווטסון, סידני ברנר, וולטר גילברט 
 מוסדות:  המכון הרפואי הווארד יוז (1988)  המכון הטכנולוגי של מסצ'וסטס 
 תלמידי דוקטורט:  Scott G. Clark, Junying Yuan, Joshua M Kaplan, Melissa M Harrison, Matthias C Truttmann, Joshua Levin, Peter W Reddien, Shai Shaham, קורניליה ברגמן, Iva Susan Greenwald, Dengke K Ma, Gian Garriga, Yi-Chun Wu, Gillian M Stanfield, ויקטור אמברוז, Shunji Nakano, גארי רובקון, Niels Ringstad, Paul W. Sternberg, Barbara Conradt, Erik Jørgensen, Yishi Jin, Andrew Chisholm, Erik C Andersen, Ronald Ellis, Michael R. Koelle 
 פרסים והוקרה:  פרס נובל לפיזיולוגיה או לרפואה (2002)  גראן פרי שארל-לאופולד מאייר (2000)  פרס ו' אלדן ספנסר (1986)  חבר זר של החברה המלכותית (2009)  פרס האקדמיה הלאומית למדעים בביולוגיה מולקולרית (1988)  מדליית מנדל (2007)  פרס סיבה-דרו (1996)  פרס בריסטול-מאיירס סקוויב למחקר נוירוביולוגיה (2001)  מדליית איגוד התורשה של אמריקה (2001)  פרס מרץ' אוף דיימס בביולוגיה התפתחותית (2000)  פרס פאול ארליך ולודוויג דרמשטדטר (2000)  פרס רוזנסטיל (1997)  פרס קרן גיירדנר הבינלאומי (1999)  פרס לואיזה גרוס הורביץ (2000)  פרס גרובר בגנטיקה (2002)  פרס אלפרד סלואן (1998)  מדליית יובל המאה של הרווארד  עמית האקדמיה האמריקאית לאמנויות ולמדעים  פרס ויילי  פרס האנס זיגריסט 
 בן או בת זוג:  מרתה קונסטנטין-פטון 
 web.mit.edu/horvitz/www/
 
רוברט הורביץ (באנגלית: Howard Robert Horvitz, נולד ב-8 במאי 1947) הוא ביולוג יהודי אמריקאי, שזכה בפרס נובל לפיזיולוגיה או לרפואה לשנת 2002, יחד עם סידני ברנר וג'ון סלסטון.
קורות חיים

הורביץ נולד בשיקגו, אילינוי, להורים יהודים צאצאי מהגרים יהודים ממזרח אירופה. סבו מצד אימו, דוד סביצקי, נולד באוסטר, ליד קייב, רוסיה (כיום אוקראינה), בן שני מתוך עשרה ילדים. הסב היגר לשיקגו ב-1904, בהיותו בן 25, שינה את שם משפחתו לסביט ועבד כחנווני ויצרן בגדים. סבתו של הורביץ מצד אימו, רוז, הגיעה לשיקגו ב-1902, מהעיירה דאביקה, שליד קרקוב, גליציה, שהייתה אז חלק מהאימפריה האוסטרו הונגרית ולימים חלק מפולין. רוב קרוביה שנשארו שם, נרצחו על ידי הנאצים במלחמת העולם השנייה. השניים נישאו ב-1908 ואמו של הורביץ, מרי סביט (סביצקי), נולדה בשיקגו ב-1921, בתם הרביעית והצעירה ביותר.
סבו של הורביץ מצד אביו, סולומון בן מיכאיל גורביץ, נולד למשפחה עשירה יחסית, בעיירה יהודית שנקראה שצ'דרין, ליד מינסק, רוסיה (כיום בלארוס). הוא היגר לארצות הברית עם אשתו הראשונה ב-1904 ועם הגעתו שינו לו פקידי ההגירה את השם, לסם הורביץ. ב-1908 נפטרה אשתו הראשונה והוא נותר אלמן עם שתי בנות. הוא עבד כמגהץ בגדים והשתתף בשביתה הגדולה של 1910, נגד בעלי תעשיית הטקסטיל של שיקגו, שניצלו את עובדיהם בצורה מחפירה. השביתה הגיעה לכדי אלימות של ממש בין המעסיקים לפועליהם בכל רחבי שיקגו וכתוצאה מכך הוכנס הסב לרשימה שחורה ונאלץ להחליף מקצוע. הוא הפך לסוכן ביטוח עבור חברה פולנית ולאחר מכן פתח עסק לניקוי יבש. סיליה (ציפורה) בולוטין, סבתו של הורביץ מצד אביו נולדה בנובגורד - סיובורסק, ליד קייב, רוסיה, כיום אוקראינה. היא השתתפה במהפכת 1905, נאסרה על ידי המשטרה החשאית של הצאר, האוכרנה, הוזהרה שתוצא להורג אם תיתפש שוב וברחה מרוסיה לארצות הברית. ב-1909 היא נישאה לסם הורביץ, גידלה את שתי בנותיו ונולדו להם עוד ארבעה ילדים, שהצעיר בהם היה אוסקר, אביו של הורביץ, שנולד ב-1918.
אוסקר הורביץ ומרי סביט, הוריו של הורביץ נפגשו בשיקגו, ונישאו ב-1942. במהלך המלחמה היו שניהם עובדי מדינה, האב כרואה חשבון והאם במוסד לביטוח לאומי. כשנתיים לאחר המלחמה, עבר האב לשוק הפרטי, נעשה עם השנים סמנכ"ל בחברת הובלה, ואף חיבר ספר הדרכה לחקלאים בנוגע למס הכנסה. הוא נפטר ב-1989 ממחלת ALS. האם החלה ב-1948 לעבוד כמורה, למדה וקיבלה תואר שני והפכה בהמשך ליועצת בבתי ספר יסודיים עד פרישתה ב-1988. במשך שנים רבות היא הייתה פעילה מאוד במסגרת המועצה הלאומית של נשים יהודיות.
הורביץ היה בנם הבכור ונולדה להם גם בת, שלוש שנים צעירה ממנו, קרול, כיום נאט, שהייתה בהמשך אף היא לדוקטור ולמרצה לביולוגיה באוניברסיטת מיאמי.
לימודים

ב-1960, כשהורביץ היה בן 13 עברה המשפחה משיקגו לסקוקי הסמוכה, משום שבתי הספר שם היו ברמה גבוהה יותר מאשר בשיקגו. בכיתה ט' הוא זכה בפרס בגין פרויקט מדעי שהכין, והשתתף לראשונה בתערוכה מדעית של מדינת אילינוי. לאחר מכן היה עוזר עורך עיתון בית ספרו וערך מגזין משל עצמו, אשר הרוויח כספים ממכירת פרסומות, בנוסף לעיסוקו בשורת עבודות צדדיות אחרות.
בגיל 17 התקבל הורביץ ל-MIT. בתקופת לימודיו שם לתואר ראשון הוא היה עורך עיתון הסטודנטים ונבחר כיו"ר אגודת הסטודנטים, בנוסף לחברותו בארגון הסטודנטים היהודי - "אלפא אפסילון פאי". הוא סיים ב-1968 עם תואר ראשון כפול, במתמטיקה ובכלכלה. עם זאת, לפחות בשנה האחרונה הוא התחיל ללמוד גם מספר קורסים בביולוגיה, אשר מהר מאוד הפכה למקצוע המועדף עליו. באחד הקורסים הללו הוא גם פגש את פטרישיה פוסטר, שהפכה כעבור שנתיים לבת זוגו עד 1983.
הורביץ הגיש בקשה להתקבל ללימודי תואר שני בביולוגיה באוניברסיטת הרווארד, MIT ואוניברסיטת סטנפורד, התקבל לשלושתן ובחר להמשיך את לימודיו בהרווארד, שם סיים תואר שני בביולוגיה ב-1972 ודוקטורט ב-1974. אחד ממנחי עבודת הדוקטורט שלו היה ג'יימס ווטסון מגלה מבנה ה-DNA.
ב-1991 הוא נישא למרתה קונסטנטין פטון, פרופסור לביולוגיה מאוניברסיטת פרינסטון ולאחר מכן אוניברסיטת ייל וחוקרת המערכת העצבית גם היא. עבורה היו אלה נישואין שניים והיא הייתה באותה עת כבר אם לשני בנים. נולדה להם בת אחת - אלכסנדרה קונסטנטין הורביץ (1993).
מחקר

הורביץ המשיך את לימודיו לפוסט דוקטורט, בקיימברידג', אנגליה, במעבדה לביולוגיה מולקולרית של סידני ברנר. הוא הצטרף לברנר בחקר הנוירוביולוגיה של נמטודה (תולעת עגולה) בשם Caenorhabditis elegans. בעקבות העבודה במעבדתו של ברנר, הייתה תולעת זו לאחד מיצורי המודל הנחקרים ביותר בגנטיקה ובביולוגיה ההתפתחותית ובמיוחד בחקר ההתמיינות התאית. עמית מחקר של הורביץ במעבדתו של ברנר היה ג'ון סלסטון. שלושתם זכו בהמשך, ביחד, בפרס נובל על מחקרם על התולעת הזעירה.
בינואר 1978 חזר הורביץ לארצות הברית, כשהוא מביא עמו לא פחות מ-500 זנים שונים של התולעת נשוא מחקרו. הוא הצטרף לסגל אוניברסיטת MIT במסצ'וסטס וקיבל שם מעבדה משלו, בה המשיך בחקר הנמטודה, הגנטיקה של התפתחותה ותאי העצב שלה. בין השאר, הוא החל לחקור את מותם המתוכנן מראש של תאים (אפופטוזה), מה שהוביל לחקר מחלות גנטיות אנושיות, לרבות המחלה ממנה מת אביו, ALS. במקביל הוא החל גם לעבוד כיועץ לחברות רפואיות שונות, בנוגע ליישום מחקרים ביולוגיים ורפואיים בסיסיים ותאורטיים, לייצור תרופות ספציפיות למחלות ספציפיות.
ב-1995 מונה הורביץ לנשיא האגודה הגנטית של אמריקה. לאחר מכן הוא כיהן כחבר במספר ועדות ציבוריות לקביעת מדיניות בנושאים ביולוגיים שונים, כגון מימון מחקר ביו רפואי, ביולוגיה של התא וכיוצא באלה.
ב-2000 הוא קיבל מאוניברסיטת קולומביה את פרס לואיזה גרוס הורביץ למחקר ביולוגי ורפואי. פרס זה נחשב לאחד המנבאים הטובים ביותר לזכייה עתידית בפרס נובל, משום שלמעלה ממחצית מהזוכים בו אכן זכו לאחר מכן גם בפרס נובל. באותה שנה הוא גם זכה בפרס "מצעד הפרוטות" האמריקאי, שנוסד על ידי הנשיא פרנקלין דלאנו רוזוולט. הפרס מוענק מדי שנה לחוקר שתרם יותר מכולם לביולוגיה ההתפתחותית ולקידום האנושות ליום שבו "כל התינוקות ייוולדו בריאים".
ב-2008 מונה הורביץ למנכ"ל חברת "אנלייט ביוסיינסז", שהוקמה על ידי שלוש יצרניות התרופות הגדולות והנחשבות בעולם, פייזר, מרק ואיליי לילי במטרה להאיץ את פיתוחן של תרופות חדשות.
הורביץ חבר במכון מקגוורן לחקר המוח, ובמכון קוץ' לחקר הסרטן, שב-MIT, בנוסף להיותו פרופסור לביולוגיה באוניברסיטה זו. כמו כן, הוא חוקר במכון הרפואי על שם הווארד יוז במרילנד ומכהן כיו"ר מועצת הנאמנים של האגודה הציבורית למדע, היושבת בוושינגטון DC ואשר מטרתה לקדם לימודים מדעיים על ידי תמיכה בסטודנטים הפונים לכיוון זה. הוא חבר האקדמיה הלאומית למדעים (ארצות הברית) והחל מ-2009 הוא גם חבר החברה המלכותית הבריטית. הוא רשם החל מ-1998 ועד היום, לפחות 21 פטנטים שונים בביולוגיה, על שמו.
פרסים בהם זכה

1986 Spencer Award in Neurobiology
1988 U.S. Steel Foundation Award in Molecular Biology
1991 U.S. National Academy of Sciences, Member
1993 V.D. Mattia Award (Roche Institute of Molecular Biology)
1994 Hans Sigrist Award
1995 Charles A. Dana Award
1996 Ciba-Drew Award for Biomedical Science
1998 Rosenstiel Award
1998 Passano Award for the Advancement of Medical Science
1998 General Motors Cancer Research Foundation, Alfred P. Solan Jr. Prize
1999 Gairdner Foundation International Award
2000 Paul Ehrlich and Ludwig Darmstaedter Prize
2000 Segerfalk Award
2000 March of Dimes Prize in Developmental Biology
2000 Louisa Gross Horwitz Prize for Biology or Biochemistry
2000 Charles-Leopold Mayer Prize (French Academy of Sciences)
2001 Bristol-Myers Squibb Award for Distinguished Achievement in Neuroscience
2001 Genetics Society of America Medal
2002 Nobel Prize
פרסים בהם זכה > פרס נובל

ב-7 באוקטובר 2002 הודיעה ועדת פרס נובל בסטוקהולם, על החלטתה להעניק את הפרס לפיזיולוגיה או לרפואה לשנת 2002, במשותף, לשלושה חוקרים: רוברט הורביץ, ג'ון סלסטון וסידני ברנר. הפרס הוענק להם בגין תגליותיהם בנוגע ל"בקרה גנטית של התפתחות איברים ומוות תאי מתוכנן". רוברט הורביץ ספציפית, קיבל את הפרס בגין גילוי ואפיון כמה גנים, השולטים וגורמים למותם המתוכנן מראש של תאים בנמטודה C. Elegans. הוא הראה כיצד פועלים הקשרים ההדדיים ביניהם, כך שהתאים שצריכים למות אכן ימותו ובנוסף לכך הוכיח שבגוף האדם קיימים גנים דומים בעלי תפקיד דומה.
במאמר חלוצי שכתב ב-1986 זיהה הורביץ את שני הגנים הראשונים של המוות התאי וכמה שנים לאחר מכן זיהה גן שלישי, שתפקידו לעצור את שני גני המוות הללו, כשצריך לעוצרם. חוץ מזה, הוא זיהה עוד כמה גנים, שתפקידם לפקח על פירוק התא המת. בנוסף, הוא זיהה גן זהה לאחד משני הגנים הראשונים שאצל התולעת הקטנה, גם בגוף האדם ובעקבותיו זיהו חוקרים אחרים גנים נוספים בגוף האדם, הממלאים תפקידים זהים לאותם גנים שהוא זיהה בנמטודה.
ראו גם

אורגניזם מודל
מרחב בנך

במתמטיקה, מרחב בנך (באנגלית: Banach space) הוא מרחב וקטורי נורמי שהוא שלם במטריקה המושרית מן הנורמה. מרחב בנך הוא אחד המרחבים הנפוצים שנחקרים במסגרת האנליזה פונקציונלית.
מרחב בנך נקרא על שם סטפן בנך, מתמטיקאי פולני שהיה מבין מייסדי התחום וממנסחי משפטיו היסודיים.
תכונות

כדור היחידה  \ \{x:||x||<1\} במרחב נורמי הוא תמיד קמור, פתוח וסימטרי לשיקוף סביב 0. במרחב ממימד סופי, גם ההפך נכון: כל גוף בעל פנים לא ריק בעל תכונות אלה הוא כדור היחידה של נורמה מתאימה. התנאי על קמירות כדור היחידה שקול לאי-שוויון המשולש שהנורמה צריכה לקיים.
משפט האן-בנך מאפשר להרחיב פונקציונלים מתת-מרחב אל המרחב כולו, וכך מאפשר לבנות פונקציונלים רציפים רבים.
משפט בנך-שטיינהאוס (הנקרא גם עקרון החסימות במידה שווה) טוען שאם למשפחה של אופרטורים ליניאריים רציפים על מרחב בנך יש חסם משותף  בכל נקודה של המרחב, אז יש חסם אחיד על הנורמה שלהם.
לפי משפט ההעתקה הפתוחה (או בניסוח שקול משפט הגרף הסגור), כל אופרטור ליניארי חסום ממרחב בנך אחד על מרחב בנך אחר, הוא פתוח.
לפי משפט מזור-אולם, המבנה המטרי על מרחב בנך קובע את המבנה הליניארי שלו: אם  \ f:X\to Y היא איזומטריה בין מרחבי בנך וגם על, אז  \ f היא ליניארית.
דוגמאות

המרחב האוקלידי הוא מרחב בנך. באופן כללי יותר, כל מרחב הילברט הוא מרחב בנך.
דוגמאות > מרחבי סדרות

אוסף הסדרות של מספרים ממשיים  \ (a_{n})_{n\in \mathbb {N} } שמקיימות  \ \sum _{n=1}^{\infty }|a_{n}|<\infty  הוא מרחב בנך עם הנורמה  \|(a_{n})\|_{1}=\sum _{n=1}^{\infty }|a_{n}|. מרחב זה מסומן ב  \ \ell _{1}.
כהכללה של הדוגמה הקודמת, אם  \ 1\leq p<\infty , מגדירים את המרחב  \ \ell _{p} להיות אוסף הסדרות  \ (a_{n})_{n\in \mathbb {N} } שמקיימות  \ \sum _{n=1}^{\infty }|a_{n}|^{p}<\infty . מרחב זה הוא מרחב בנך תחת הנורמה  \|(a_{n})\|_{p}=\left(\sum _{n=1}^{\infty }|a_{n}|^{p}\right)^{1/p}. אם  \ p=\infty  מגדירים את המרחב  \ \ell _{\infty } להיות אוסף הסדרות החסומות עם הנורמה  \ \|(a_{n})\|_{\infty }=\sup |a_{n}| וזהו מרחב נורמי. אם  \ p<1, המרחב המתקבל הוא מרחב מטרי שלם (ואפילו מרחב פרשה) אבל איננו מרחב בנך כי אין עליו נורמה.
דוגמאות > מרחבי פונקציות

אוסף רחב יותר של דוגמאות מתקבל באופן הבא: אם  \ (X,\mu ) הוא מרחב מידה מגדירים את  \ L_{p}(X,\mu ) להיות אוסף מחלקות השקילות של פונקציות  \ f:X\to \mathbb {C}  המקיימות  \ \int _{X}|f(x)|^{p}d\mu (x)<\infty  תחת יחס השקילות של שוויון כמעט תמיד. מרחב זה הוא מרחב בנך תחת הנורמה
\ \|f\|_{p}=\left(\int _{X}|f(x)|^{p}d\mu (x)\right)^{1/p}
מרחב הפונקציות החסומות ממשיך את הדוגמה הקודמת למקרה  \ p=\infty . אם X מרחב מטרי,  \ L^{\infty }(X) הוא המרחב של הפונקציות החסומות  \ X\rightarrow \mathbb {C}  (לפעמים מדובר בפונקציות ממשיות דווקא). זהו מרחב נורמי, עם נורמת הסופרימום של הפונקציות. שיכון קורטובסקי ( \ x\mapsto (y\mapsto d(x,y)-d(x_{0},y)) כאשר  \,x_{0} נקודה קבועה) מראה שכל מרחב מטרי משוכן במרחב הפונקציות החסומות המתאים לו.
מרחב הפונקציות הרציפות  \ C(X) ממרחב מטרי X אל המספרים המרוכבים (או הממשיים).
טיפוסים של מרחבי בנך

מרחבי הילברט הם דוגמה קיצונית של מרחבי בנך, ותכונות שונות של מרחבי בנך מודדות עד כמה הם קרובים להיות מרחבי הילברט.
מרחב הפונקציונלים הליניארים על מרחב בנך  \ X גם הוא מרחב בנך תחת הנורמה  \ \|\varphi \|=\sup _{x\in X,\|x\|=1}\varphi (x)
מרחב זה מסומן לרוב ב  \ X^{*}. לדוגמה, אם  \ {\frac {1}{p}}+{\frac {1}{q}}=1 וגם  \ p<\infty  אז  \ell _{p}^{*}=\ell _{q}. לעומת זאת,  \ell _{\infty }^{*}\neq \ell _{1}. מדוגמה זו רואים שלא תמיד מתקיים  \,X^{**}=X. לעומת זאת, יש שיכון טבעי  \,X\hookrightarrow X^{**}. מרחב בנך שעבורו השיכון  \,X\hookrightarrow X^{**} הוא איזומורפיזם נקרא מרחב רפלקסיבי. כל מרחב הילברט הוא רפלקסיבי.
מרחב בנך שלכל תת-מרחב ספרבילי שלו, A, גם  \ A^{*} הוא ספרבילי, נקרא מרחב Asplund; כל מרחב רפלקסיבי הוא Asplund.
מרחב בנך שאינו מכיל עותק איזומורפי של  \ \ell _{1} נקרא מרחב Rosenthal. כל מרחב Asplund הוא Rosenthal.
כל מרחב בנך רפלקסיבי הוא נוצר קומפקטית-חלש (weakly compactly generated), כלומר, יש בו קבוצה קומפקטית (בטופולוגיה החלשה), הפורשת מרחב צפוף. כל מרחב כזה הוא Weakly Lindelof determined (יש בו קבוצה M הפורשת מרחב צפוף, כך שהחיתוך שלה עם התומך של כל פונקציונל ליניארי הוא בן-מניה). מרחב מסוג זה, שהוא Asplund, הוא ספרבילי.
ראו גם

נורמה (אנליזה)
מרחב מטרי
מרחב מטרי שלם
מרחב הילברט
אופרטור
פונקציונל
משפט האן-בנך
משפט בנך-שטיינהאוס
טופולוגיה
אנליזה מתמטית
אנליזה פונקציונלית
מכירה פומבית

ערך זה עוסק במכירה וקנייה של מוצרים למרבה במחיר. אם התכוונתם למשמעות אחרת, ראו .
מכירה פומבית באוהיו, ארצות הברית
מכירה פומבית בשוק הדגים צוקיג'י שבטוקיו, יפן
מכירה פומבית הוא שם למכירה ולקנייה של מוצרים על ידי הצגתם להצעות מחיר ולבסוף מכירתם למרבה במחיר. המכירה יכולה להתרחש במקום פיזי, או באמצעות הצעות שמגיעות למוכר באמצעים שונים. בכלכלה, מכירה פומבית היא שיטה לקביעת ערכו של מוצר אשר מחירו הוא בבחינת משתנה בלתי ידוע.
מכירות פומביות מיושמות למסחר בהקשרים מגוונים. הקשרים אלה כוללים עתיקות, ציורים, פריטי אספנות נדירים, יינות יקרים, סחורות, בעלי חיים, מכוניות משומשות, נדל"ן, פרסום מקוון, חבילות ועוד.
ניתן למצוא עדויות היסטוריות למכירות פומביות כבר בשנת 500 לפני הספירה. ניתן לבצע מכירה פומבית עם קביעת מחיר מינימלי למוצר, או ללא קביעת מחיר מינימום. במכירות בהן נקבע מחיר מינימלי למוצרים, לא יימכר המוצר אם הצעת המחיר הגבוהה אינה מגיעה כדי מחיר המינימום. במכירות שבהן לא נקבעים מחירי מינימום, מכירת המוצר מובטחת למרבה במחיר, בכל מחיר שיוצע. במכירה פומבית הצעת מחיר על ידי משתתף היא הצעה מוגמרת שיש בה די כדי לקיים את עסקת המכירה.
את המכירה מנהל כרוז מיוחד, שהוא גם מומחה בנושא המכירה אותה הוא מנהל.
סוגי מכירות פומביות > אפיון מכירות פומביות

קיימים הבדלים בין מכירות פומביות בהתאם לטבען (מכירות היצע: כאשר מספר מוכרים מציעים סחורה לדרישות של קונה; מכירות ביקוש: כאשר מספר קונים מציעים לקנות סחורה מסוימת; מכירה כפולה: כאשר מספר קונים מציעים לקנות סחורה ממספר מוכרים), בהתאם להליך ההתמחרות (פתוח: הליך התמחרות דינמי; סגור: קונים ו/או מוכרים מציעים מחיר במעטפה חתומה), ובהתאם להבניית המחיר (מחיר ראשון, מחיר שני וכן הלאה). הסחורה המוצעת למכירה עשויה אף לשאת מחיר מינימום, או להימכר למרבה במחיר. מכירות פומביות מגיעות במגוון סוגים וקטגוריות, שלעיתים אינן סותרות זו את זו. אפיון מכירות פומביות נחשב לחלק מתאוריית המכירות הפומביות . הכלכלנים פול מילגרום ורוברט ב' ווילסון זכו בפרס נובל לשנת 2020 על הצגת סוגי מכירות פומביות (או פורמטים) חדשים
סוגי מכירות פומביות > סוגי מכירות פומביות נפוצים

מכירה אנגלית: זהו אופי המכירות הפומביות המקובל באנגליה ובבתי מכירות פומביות אנגליים כגון סותבי'ס, כריסטי'ס ופיליפס. במכירה אנגלית המשתתפים מציעים הצעות קניה באופן פומבי זה נגד זה, כל הצעה חייבת להיות גבוהה מזו שקדמה לה. המכירה מסתיימת כאשר אין מציעים נוספים, או כאשר הצעת הקניה הגיעה לרף קניה שנקבע מראש, שאז המציע המרבה במחיר יזכה בקניה. במכירה מסוג זה עשוי הכרוז לקבוע מחיר מינימום ואם ההצעה הגבוהה לא הגיעה למחיר זה, אזי לא תיכרת עסקה. גרסה נוספת של מכירה אנגלית, "מכירה לפי הנר", הייתה נפוצה במאה ה-17 באנגליה אז היה זוכה במכירה המציע המרבה במחיר בטרם כבה נר קטן אותו היו מציתים בתחילת ההתמחרות. מכירות מסוג זה פגיעות למעשי מרמה, בהם שניים קושרים יחד לזכות במכירה. לאחר שהמכירה מסתיימת ה"מפסיד" מאיים לתבוע את הזוכה, אשר מצידו מציע הצעת פשרה לסיום הסכסוך. סכום הפשרה הוסכם למעשה מראש בין הצדדים כשכר טרחה לשיתוף הפעולה. אופן פעולה זה תואר על ידי הכלכלנית סוזן את'י.
מכירה סינית שהיא בעלת אופי של הגרלה.
מכירה הולנדית שבה באופן מסורתי הכרוז מתחיל בהצעת מחיר גבוהה שאותה הוא מפחית עד אשר מציע כלשהו מוכן לקבל את המחיר שהוכרז, או שהמכירה מסתיימת כאשר המחיר שהופחת הגיע למחיר מינימום. המשתתף הזוכה במכירה משלם את המחיר הנמוך ביותר שהוכרז. שיטת המכירה ההולנדית נהוגה, בין השאר, בבורסת הפרחים ההולנדית.
מכירה בהצעות חתומות ומחיר ראשון בשיטה זו המציעים מגישים הצעותיהן לרכישת הסחורה במעטפות חתומות, כך שהאחד אינו יודע את הצעת חברו. המעטפות נפתחות במעמד המכירה וההצעה הגבוהה ביותר זוכה.
מכירה בהצעות חתומות ומחיר שני הליך מכירה זה זהה למכירה בהצעות חתומות ומחיר ראשון, אלא שבשיטת מכירה זו המציע המרבה במחיר זוכה במכירה אלא שהוא משלם את המחיר שהוצע בהצעה השנייה בגובהה.
מכירה בה הכול משלמים היא מכירה פומבית בה כל המציעים חייבים לשלם את הצעותיהם, אלא שהזוכה היחיד בסחורה הוא המציע המרבה במחיר. שיטה זו נהוגה לעיתים במכירות צדקה ובגיוס כספים למערכות פוליטיות בארצות הברית.
מכרז הפוך
סוגי מכירות פומביות > מינוחים נוספים

מכירה אילמת היא גרסה של מכירה אנגלית בה ההצעות נכתבות על פיסת נייר ובזמן המוגדר לסיום המכירה זוכה בה המרבה במחיר. שיטה זו נפוצה במכירות לגיוס תרומות לצדקה ולעיתים נמכרים בה מספר פריטים בעת ובעונה אחת.
ראו גם

מכרז קומבינטורי
מכרז הפוך
מכירת עליות
eBid
הערות שוליים

↑  Davidow, Emily (2000). "The Dynamics of Pricing." Home Textiles Today (February 2000):42.
↑  Charles Riley, Nobel Prize in economics awarded to Paul Milgrom and Robert Wilson for auction theory | CNN Business, CNN, ‏2020-10-12 (באנגלית)
↑  R. W. Patten (Summer 1970). "Tatworth Candle Auction". Folklore Vol. 81, No. 2. Folklore Enterprises, Ltd. pp. 132–135. נבדק ב-2007-02-13.
| --- | --- |
בקרת זהויות :  NLI: 987007295867705171  BnF: cb11976905z (data)  GND: 4125859-9  LCCN: sh85009444  NKC: ph268216
הולי בלק

| --- | --- |

 לידה:  10 בנובמבר 1971 (בת 52) ניו ג'רזי, ארצות הברית 
 מדינה:  ארצות הברית 
 מקום לימודים:  קולג' ניו ג'רזי, אוניברסיטת ראטגרס, תיכון איזורי שור 
 שפות היצירה:  אנגלית 
 יצירות בולטות:  עלילות ספיידרוויק 
 תקופת הפעילות:  מ-2000 
 פרסים והוקרה:  פרס אנדרה נורטון (2006) 
 blackholly.com
 
הולי בלק (באנגלית: Holly Black; נולדה ב-10 בנובמבר 1971) היא סופרת ועורכת אמריקאית הידועה בעיקר בזכות ספרות הילדים והנוער שלה. סדרת ספרי בני הערפל הגיעה לרשימת רבי המכר של הניו יורק טיימס. היא ידועה גם בזכות עלילות ספיידרוויק, סדרת ספרי פנטזיה לילדים שיצרה עם הסופר והמאייר טוני דיטרליזי, וטרילוגיית הבכורה שלה של רומנים למבוגרים צעירים שנקראת רשמית "סיפורי הפיות המודרניים". בלק זכתה בפרס אייזנר, פרס לודסטאר, פרס נבולה ומדליית ניוברי.
תחילת חיים והשכלה

הולי גינבאך נולדה בניו ג'רזי, ארצות הברית ב-1971, ובשנותיה הראשונות התגוררה משפחתה ב"בית ויקטוריאני מתפרק". היא סיימה את לימודיה בתיכון בשנת 1990. היא סיימה תואר ראשון באנגלית מהקולג' של ניו ג'רזי ב-1994. היא עבדה כעורכת בכתבי עת רפואיים בזמן שלמדה באוניברסיטת רוטגרס. היא שקלה להיות ספרנית כקריירת גיבוי, אבל הכתיבה משכה אותה. היא ערכה ותרמה למגזין תרבות משחקי התפקידים d8 ב-1996.
קריירה ספרותית

אגדות מודרניות
הרומן הראשון של בלק, "מנחה" (אנ'), ראה אור בהוצאת סיימון ושוסטר ב-2002 ויצא בעברית ב-2023. לרומן היו שני ספרי המשך המתרחשים באותו יקום עם דמויות שונות. הראשון, אמיץ (2005), זכה בפרס על שם אנדרה נורטון למדע בדיוני ופנטזיה לצעירים. בהצבעה של קוראי לוקוס לפרסי לוקוס, אמיץ ואיירון סייד (2007) דורגו במקום הרביעי והשישי בין ספרי השנה לצעירים.
עלילות ספיידרוויק
ב-2003 פרסמה בלק את שני הספרים הראשונים של עלילות ספיידרוויק, שיתוף פעולה עם האמן טוני דיטרליזי (אנ'). הספר החמישי והאחרון בסדרה הגיע לראש רשימת רבי המכר של הניו יורק טיימס ב-2004. עיבוד קולנועי לסדרה יצא לאקרנים ב-2008,בלק הייתה מפיקה שותפה בסרט.
מפעילי הקללות
חתולה לבנה, הראשון בסדרת מפעילי הקללות, יצא לאור ב-2010. אחרי חתולה לבנה הגיעה כפפה אדומה (2011) והטרילוגיה הסתיימה עם הלב השחור ב-2012.
מגיסטריום
בשנת 2012, סקולסטיק רכשה סדרה בת חמישה ספרים שנכתבה על ידי בלק וקסנדרה קלייר שנקראה מגיסטריום. הספר הראשון בסדרה, מבחן הברזל, פורסם ב-9 בספטמבר 2014. הספר האחרון בסדרה, מגדל הזהב, יצא לאור ב-2018.
בני הערפל
הספר הראשון של בני הערפל, הנסיך האכזר פורסם ב-2017, זכה לשבחי הביקורת והיה מועמד לפרס לוקוס ולפרס לודסטאר. ספר ההמשך, המלך המרושע (2018) הופיע לראשונה במקום הראשון ברשימת רבי המכר של הניו יורק טיימס. המלך המרושע היה מועמד גם הוא לפרס לודסטאר. המלכה העליונה פורסם בנובמבר 2019. עם פרסום ספר זה הסדרה עלתה לראשונה במקום השלישי ברשימת רבי המכר של הניו יורק טיימס.
חיים אישיים

בשנת 1999 היא התחתנה עם אהובה מהתיכון, תיאו בלק, מאייר ומעצב אתרים. בשנת 2008 היא התגוררה באמהרסט, מסצ'וסטס, ארצות הברית.
ביבליוגרפיה > רומנים לילדים צעירים

עלילות ספיידרוויק
מדריך שימושי (2003)
משקף האבן (2003)
סודה של לוסינדה (2003)
עץ הברזל (2004)
זעמו של מולגראת (2004)
בעקבות עלילות ספיידרוויק
שירת הנחלילית (2007)
בעיה ענקית (2008)
מלך המנדרקונים (2009)
ספרים נלווים
מחברת התצפיות הפנטסטיות של ארתור ספיידרוויק (2005)
מדריך שימושי לעולם הפיות והשדונים (2005)
פיות: גידול, טיפול והאכלה (2006)
מבחן הברזל (The Iron Trial) – תאריך יציאה במקור: 9 בספטמבר 2014; תאריך יציאה בעברית: 1 בפברואר 2015.
יד הנחושת (The Cooper Gauntlet) – תאריך יציאה במקור: 1 בספטמבר 2015; תאריך יציאה בעברית: 1 בספטמבר 2016.
מפתח הארד (The Bronze Key) – תאריך יציאה במקור: 30 באוגוסט 2016; תאריך יציאה בעברית: 1 בספטמבר 2017.
מסכת הכסף (the silver mask) – תאריך יציאה במקור: 10 באוקטובר 2017; תאריך יציאה בעברית: אוגוסט 2018.
מגדל הזהב (The Golden Tower) – תאריך יציאה במקור: 11 בספטמבר 2018; תאריך יציאה בעברית: יולי 2019.
Doll Bones (2013, זוכה פרס של Newbery Medal), אילוז. אלייזה וילר
Heart of the Moors: An Original Maleficent: Misstress of Evil (2019)
ביבליוגרפיה > רומנים למבוגרים צעירים

מנחה (2002)
אומץ (2005)
Ironside: A Modern Faery's Tale (2007)
חתולה לבנה (2010)
כפפה אדומה (2011)
לב שחור (2012)
הנסיך האכזר (2018)
האחיות האבודות (2018, נובלה נלווית)
המלך המרושע (2019)
המלכה העליונה (2019)
איך מלך אלפהאם למד לשנוא סיפורים (2020, נובלה נלווית)
היורשת הנסתרת (2023)
כס האסיר (2024)
הנערה הכי קרה בקולדטאון (2013)
החלק האפל ביותר של היער (2015)
ביבליוגרפיה > רומנים למבוגרים

ספר הלילה (2022)
ביבליוגרפיה > רומנים גרפיים וקומיקס

השכנים הטובים: קין (2008)
השכנים הטובים: קית' (2009)
השכנים הטובים: חביב (2010)
לוציפר כרך. 1: גן עדן קר (2016, טרייד בכריכה רכה)
לוציפר כרך. 2: האב לוציפר (2017, כריכה רכה)
לוציפר כרך. 3: דם ברחובות (2017, טרייד בכריכה רכה)
ביבליוגרפיה > סיפורת קצרה

אוכלי הרעל וסיפורים אחרים (2010), אילוז. תיאו בלק
"האדס ופרספונה" (1997) ב"אסירי הלילה".
"שוק הלילה" (2004) ב-The Faery Reel: Tales from a Twilight Realm
"חסר לב" (2005) בסרט לוחמים צעירים: סיפורי כוח
"Going Ironside" (2007) ב-Endicott Journal of Mythic Arts
"In Vodka Veritas" (2007) ב -21 נשפים
"היפוך מזל" (2007) ב-The Coyote Road: Trickster Tales
"אוכלי הרעל" (2007), המתים חסרי המנוח: עשרה סיפורים מקוריים של העל-טבעי, עורך. דבורה נויס
"מספריים חותכים נייר" (אוקטובר 2007) בממלכות הפנטזיה
"מעיל הכוכבים" (2007) ב-So Fey
"בתולה" (2008) בקסם באבן המראה
"הילד שבכה זאב" (2009) ב-Troll's Eye View: A Book of Villainous Tales
"הנערה הקרה ביותר בקולדטאון" (2009) ב"הנשיקה הנצחית: 13 סיפורי ערפדים על דם ותשוקה"
"סיפור קצר מאוד" (2009) בזוועות של חצי דקה
"מלך הכלבים" (2010) ב"אוכלי הרעל" וסיפורים אחרים
"ארץ תשוקת הלב" (2010) ב"אוכלי הרעל וסיפורים אחרים"
"סקירת הסיווג של ארן תומפסון" (2010) בעיר ירח מלא
"סובק" (2010) בכנפי אש
"מגרש 558: הצל של אחיין שלי מאת וולס, שרלוט" (2011) ב-The Thackery T. Lambshead Cabinet of Curiosities.
"הכל חביב ומחייב" (2011) ב-Steampunk!
"מסיבת ארוחת הערב המושלמת" (עם קסנדרה קלייר, 2011) ב-Teeth
"The Rowan Gentleman" (עם קסנדרה קלייר, 2011) בברוכים הבאים לבורדרטאון
"ריק אציל" (2011) בעיר עירומה: סיפורים חדשים של פנטזיה אורבנית
"מעיל כוכבים" (2012) ב-Bloody Fabulous
"אלים קטנים" (2012) ב-Under My Hat: Tales from the Culdron
"Millcara" (2013) ב-Rags & Bones: New Twists on Timeless Tales
"אחיות לפני מיסטרים" (2014) (עם שרה ריס ברנן וקסנדרה קלייר ) בדואטים אפלים: סיפורים חדשים על אימה ופנטזיה אפלה
"עשרה כללים להיות מבריח בין-גלקטי (הסוג המצליח)" (2014) ב-Monstrous Affections: Anthology of Beastly Tales
"1UP" (2015) ב-Press Start to Play